Olu lonyulo rhoqo emva kweminyaka emihlanu. Zazisa ukuba ngubani oza kulawula ilizwe yaye umbutho wezopolitiko ngamnye uza kufumana izihlalo ezingaphi ePalamente. Zikwaxela ukuba ngowuphi umbutho wezopolitiko oza kuphatha iphondo ngalinye.
Ulonyulo lokuqala ngokwentando yesininzi lwalubanjwe ngonyaka ka-1994. Umbutho i-ANC yaphumelela ngokuzuza ama-63% evoti.
Ulonyulo lukaZwelonke lokugqibela ngokweNtando yeSininzi lwalubanjwe ngonyaka ka-1999 xa i-ANC yaphumelela ngama-66.35% evoti. Ungazijonga iziphumo.
Ulonyulo oluzayo luza kubanjwa ngonyaka ka-2004.
Ukuze ube nako ukuvota kolu lonyulo, kufuneka kuqala ube ubhalisile kuLuhlu Lwabavoti. Ke ngoko uza kuba nako ukuvota kwisikhululo sokuvota esikwingingqi obhalisele ukuvota kuso. Ezinye iinkcukacha ngeendawo ezikuzo izikhululo zokuvota, indlela ekuvotwa ngayo, ziza kufumaneka ekusondeleni kwexesha lovoto.
Ungena kwisikhululo sovoto ze igama lakho likhangelwe kuLuhlu Lwabavoti ukuqinisekisa ukuba ubhalisile yaye awukavoti.
Okokugqibela, ufaka ivoti yakho, ngokuthi ufake iphepha lakho elinevoti kwibhokisi ecikiweyo yokuvota.